钦定古今图书集成/明伦汇编/氏族典/第156卷 > 《廖用贤尚友录》 > 爰盎〈史记作袁盎〉
## 钦定古今图书集成/明伦汇编/氏族典/第156卷 > 《廖用贤尚友录》 > 爰盎〈史记作袁盎〉

按《汉书爰盎传》，“盎字丝，其父楚人也，故为群盗，徙安
陵。高后时，盎为吕禄舍人。孝文即位，盎兄哙任盎为
郎中，以数直谏，调为陇西都尉，仁爱士卒，士卒皆争
为死。迁齐相，徙为吴相，告归。盎素不好晁错，及孝景
即位，晁错为御史大夫，使吏案盎受吴王财物，抵罪，
诏赦以为庶人。吴楚反，闻，拜盎为泰常使吴。吴王欲”
使将，不肯；欲杀之，使一都尉以五百人围守，盎亡归。
吴楚已破，上更以元王子平陆侯礼为楚王，以盎为
楚相，病免家居。梁王欲求为嗣，盎进说，其后语塞。梁
王以此怨盎，使人刺杀盎安陵郭门外。